Kadeš
Egiptiečių mitologijoje Kadeš – vaisingumo, sekso deivė. Semitų kilmės deivė, kilusi iš Sirijos, Naujosios karalystės laikotarpiu buvo įtraukta į Egipto dievų panteoną. Jos vyras Rašefas įtrauktas į panteoną Viduriniosios karalystės metu. Panteone tapo vaisingumo dievo Mino motina. Su vyru Rašefu ir sūnumi Minu sudarė triadą. Dėl akivaizdžių priežasčių tapo populiari deivė, jos varžovė – deivė Hator, kuri tuo metu buvo garbinama kaip malonumų deivė. Galiausiai nugalėjus Hator, Kadeš tapo jos aspektu.